L- orizzont , 10 ta' Marzu 2010 Nhar is- Sibt li ġej numru ta' għaqdiet tal- ambjent se jorganizzaw dimostrazzjoni il- Belt Valletta , fl- 10.00 a . m . L- għaqdiet qegħdin jargumentaw li l- Prim Ministru mhux qed jagħti widen lill- appelli tagħhom għall- protezzjoni tal- ambjent urban u rurali , u li l- MEPA qiegħda tgħawweġ ir- regoli għall- benefiċċju ta' interessi privati għad- detriment tal- interess nazzjonali . Bħala attivist li ili 16 -il sena sħaħ involut fl- oqsma ambjen ¬ t ¬ ali u soċjali , nappoġġja din il- pro ¬ ¬ testa , u se nkun wieħed fost numru ta' attivisti oħrajn tal- AD ¬ ¬ li se nipparteċipaw . Iżda rrid nagħmilha ċara li AD m' għandha l- ebda konnessjoni mal- organizzazzjoni ta' din l- attività . Fil- fatt , bosta għaqdiet ambjentali jippreferu ma jidhrux ma' partiti politiċi . Personalment , filwaqt li nirrispetta l- fatt li bosta ambjentalisti ma jridux jiġu ttimbrati li jippreferu partit minn ieħor , ma naqbilx ma din il- pożizzjoni , peress li nemmen li l- ambjent hi kwistjoni politika . Huwa ċar li AD hi l- uniku partit konsistenti u kredibbli f' dan il- qasam – l- istess bħalma huma l- Partit tal- Ħodor Ewropej . Din tal- aħħar mhux jien qed ngħidha , iżda qiegħda tgħidha l- għaqda Friends of the Earth wara li għamlet studju dwar kif jivvutaw id- deputati tal- partiti varji fil- Parlament Ewropew . Hija ċara wkoll li biex ikollna politika verament sostenibbli fil- qasam ambjentali , irid ikun hemm tibdil politiku . Dan jinkludi mhux biss tibdil fil- liġijiet u fil- mod kif isir l- ippjanar u l- infurzar , iżda wkoll rifor ¬ - ma fil- liġi elettorali u liġijiet serji dwar l- iffinanzjar tal- partiti . Fis- sitwazzjoni preżenti , ir- rabtiet tal- poter bejn interessi ekonomiċi u politiċi huma ta' dannu mhux biss għall- ambjent , iżda wkoll għad- demokrazija ta' pajjiżna . Iżda , kif diġà għidt , jien nirrispetta l- pożizzjoni ta' dawk l- ambjentalisti li ma jridux jidhru qishom qegħdin jiffavorixxu lil xi partit jew ieħor , anke jekk tajjeb ngħidu li hemm ambjentalisti oħrajn – kemm għaqdiet kif ukoll individwi – li jaħsbuha mod ieħor . Nappoġġja lill- ambjentalisti fil- kwistjonijiet li qegħdin iqajmu biex jiġġustifikaw id- dimostrazzjoni . Fost affarijiet oħrajn , dawn jinkludu : Abbuż fuq siti " Natura 2000 " bħal Fomm ir- Riħ , il- Baħrija u Ta' Baldu , liema siti ma jippermettux ċertu tip ta' żvilupp ; Żvilupp bla rażan , saħansitra fuq siti ODZ fejn mhux permess żvilupp . Kien biss ftit tal- ġranet ilu li l- MEPA approvat estensjoni tal- lukanda Sea Bank fil- Mellieħa . Jidher li l- kliem tal- Prim Ministru Gonzi kontra żvilupp fuq art ODZ hu biss kliem u xejn iktar ; Il- kaċċa u nsib illegali . Hawnhekk , il- PN u l- PL qed jagħmlu disprezz kbir lill- għasafar u lill- ambjent billi jippruvaw jingħoġbu ma' kulħadd . Jekk Malta tibda taqla' l- multi mill- UE minħabba kaċċa fir- rebbiegħa , min se jħallas ? It- tniġġiż tal- arja . L- iżvilupp ta' power station f' Dellimara se jżid din il- problema , flimkien ma' problemi oħrajn fosthom id- dħaħen mill- karozzi , għad- detriment tas- saħħa tan- nies ; L- estrazzjoni ta' ilma ġieri mingħajr kontroll . Malta hija wieħed mill- iktar pajjiżi niexfa fid- dinja , iżda l- Gvern jibqa' jippermetti li jiġi estratt ilma ġieri , saħansitra biex xi kumpaniji jbigħu ' soft drinks ' u ilma jew biex jintuża f' xi lukandi jew f' xi swimming pools . Opinjoni esperta tisħaq li Malta qiegħda tirriskja li titlef dan l- ilma fi żmien 15 -il sena jekk ma jsir xejn f' dan ir- rigward . Għalhekk , hemm bżonn pjan ħolistiku u sostenibbli f' dan il- qasam ; Hemm ukoll kwistjonijiet oħrajn bħall- isfreġju ta' wirt kulturali u nuqqas ta' konsultazzjoni pubblika sura ta' nies . Biex ma nsemmux it- theddid ta' żvilupp f' Għawdex , inkluż l- iżvilupp ta' yacht marina f' Ħondoq ir- Rummien u ta' airstrip – fejn , għal darb ' oħra , hi biss Alternattiva Demokratika li qiegħda titkellem b' mod konsistenti kontra dan l- iżvilupp u favur soluzzjonijiet sostenibbli li jipproteġu l- ambjent u joħolqu x- xogħol . Iva , nistgħu nipproteġu l- ambjent u noħolqu x- xogħol – l- hekk imsejħin ' green jobs ' – liema strateġija hija pilastru tal- politika tal- Ħodor . Biżżejjed wieħed jaħseb kemm jista' jiġi ġġenerat xogħol f' oqsma ambjentali bħall- enerġija nadifa , it- trasport pubbliku , l- immaniġġjar tal- iskart u l- eko - turiżmu . Insomma , kemm se nkomplu nissaportu l- assedju fuq l- ambjent Malti ? Sfortunatament ma jidhirx li r- riforma tal- MEPA se ttejjeb l- affarijiet – kif diġà kkummenta l- Perit Carmel Cacopardo f' artiklu f' l- orizzont fl- 24 ta' Frar ta' din is- sena . Għalhekk , nappella lil dawk kollha li jridu jagħtu messaġġ li l- ambjent Malti mhux għall- bejgħ billi jipparteċipaw fid- dimostrazzjoni nhar is- Sibt . F' pajjiż żgħir bħal Malta , fejn l- art hija limitata , l- ispazzju huwa riżors bi prezz għoli . Hemm bosta possibilitajiet ta' kif tista' tintuża l- art . Nghidu aħna , tista' tintuża għall- iżvilupp residenzjali , żvilupp kummerċjali , żvilupp spekulattiv , u żvilupp industrijali . Tista' tibqa' fi stat naturali , tintuża għall- agrikola jew tintuża bħala spazzju miftuħ . Tista' tintuża għall- skop publiku , soċjali jew privat . M' hemmx xi ngħidu , l- użu ta' l- art huwa relatat mal- poter . F' dawn l- aħħar snin , pajjiżna ra ħafna żvilupp spekulattiv , tant li waħda minn kull erbat id- djar huma vojta . Rajna wkoll politika li tiffavorixxi l- iżvilupp ta' bosta proġetti kbar , bhall m' huma dawk ġewwa Tigne ' u Manoel Island , fejn art publika qed tiġi żviluppata f' mega - proġetti spekulattiv , kummerċjali u residenzjali . Hemm żviluppi oħrajn li għaddew jew li għadhom ghadejjin minn kontroversji kbar . Dawn jinkludu Portomaso , il- proposti għall- koros tal- golf f' Tal- Virtu ' , ix- Xagħra l- Hamra u Ta' Cenc , l- iżvilupp propost ġewwa Qui - si - sana , il- proposta' ta' simenterija fis- Siġġiewi , u l- iżvilupp propost ġewwa l- Munxar . X' inhi r- relazzjoni ta' poter f' dan it- tip ta' żvilupp ? Ir- relazzjoni ta' poter hi waħda bejn l- istat u l- izviluppaturi . Dawn flimkien jiffurmaw blokk ta' poter li minnu it- tnejn jibbenefikaw mill- isfruttar ta' l- art . L- istat jiggwadanja permezz ta' tkabbir ekonomiku . L- izviluppaturi jiggwadanjaw mill- profitti li jagħmlu permezz ta' l- isfruttar ta' l- art , li ssir leġittima bl- approvazzjoni u l- għajnuna ta' l- istat . Ghalhekk , naraw kif istituzzjonijiet statali jagħtu importanza kbira lill- izviluppaturi , permezz ta' liġijiet , inċentivi fiskali , u decizzjonijiet favur l- iżvilupp . Iz- żewġ partiti l- kbar jużaw diskors u jippropogaw ideologija favur tkabbir ekonomiku akkost ta' kollox . Anke ' jekk dan it- tkabbir hu bbażat fuq spekulazzjoni , bini rampanti u qerda ambjentali . Anke ' jekk dan l- iżvilupp jaffettwa b' mod negattiv il- kwalita' tal- hajja tar- residenti . Anke , jekk , meta wieħed iħares fit- tul , dan l- iżvilupp kollu jista' jkollu riperkussjonijiet ekonomiċi negattivi , speċjalment fuq it- turiżmu , minħabba li qiegħed ibiddel lill- Malta f' pajjiż tal- konkos . U m' hemmx xi ngħidu , apparti l- ideologija favur dan l- iżvilupp insostenibbli , hemm ukoll ir- rabtiet ta' poter bejn zviluppaturi , l- istat u l- partiti l- kbar . Izda il- bużżieqa tista' tinfaqa' . Dan il- blokk ta' poter qiegħed jiffaċċja kontradizzjoni politika kbira . Hafna nies jibdew jurtaw ruħhom b' dan l- iżvilupp kollu . Jibdew jaraw kif l- ambjent qed jiġi mhedded . Jaraw kif zviluppaturi kbar qed jibilghu l- ispazzji ħielsa . Jaraw kif ċertu ' żvilupp ' m' hu żvilupp xejn . Hekk kif iktar nies jaddottaw valuri post - materjalisti ( bħall- valuri ambjentali ) flimkien ma valuri iktar predominanti u materjalisti ( bħas- sigurta' ta' l- impieg ) , ħafna jibdew jagħtu mportanza kbira lill- kwalita' tal- hajja . U dan l- iżvilupp kollu ma jibqax leġittimu f' għajnejn ħafna nies . Xi wħud jipprotestaw , isiru attivi , jappogjaw il- movimenti ambjentalisti . . L- istituzzjonijet ta' l- istat isiru siti ta' kunflitt bejn interessi kapitalisti u interessi ekoloġiċi . Isiru xi rebħiet mill- movimenti ambjentalisti u r- residenti . U tfaqqa' d- dilemma ta' l- iżvilupp . Fuq naħa l- izviluppaturi l- kbar . Fuq naħa oħra numru jikber ta' nies li xebgħu . L- istat sit ta' poter u kunflitt , fl- isfond tas- sistema li qed ngħixu fiha u l- karateristici tas- socjeta' ċivili . U l- partiti politiċi ? Dawn ikollhom jagħmlu l- għażliet tagħhom .